**2.pielikums**

Līguma izpildes nosacījumi

**Dīzeļģeneratoru apkope un remonts**

*Pakalpojuma apraksts*

Pasūtītāja valdījumā esošajos infrastruktūras objektos - Vestienas iela 35, Kleistu iela 28, Kleistu iela 29, Vienības gatve 6, Ganību dambis 32 - uzstādīto un izmantojamo dīzeļģeneratoru, kas uzskaitīti 1.pielikuma sarakstā, apkope un remonts.

*Pakalpojuma saturs*

1.Veikt dīzeļģeneratoru apkopi atbilstoši ražotāja noteiktai perioditātei un apjomiem atbilstoši pielikumam Nr.4.

2.Veikt apkopes laikā konstatēto dīzeļģeneratoru bojājumu fiksēšanu, apkopojuma sagatavošanu un iesniegšanu pasūtītāja pilnvarotai personai (turpmāk – pasūtītāja persona).

3.Veikt konstatēto bojājumu, dīzeļģeneratoru darbības traucējumu novēršanu, ja Pasūtītājs ir saskaņojis tāmi ar izcenojumiem. Veikt bojāto vai nefunkcionējošo elementu nomaiņu tikai iepriekš saskaņojot to ar pasūtītāju (3.pielikums).

4.Veikt dīzeļģeneratoru remontu atbilstoši pasūtītāja pārstāvja iesniegtiem pieteikumiem, iepriekš saskaņojot darba aktu (3.pielikums) ar pasūtītāja pārstāvi. Nepieciešamības gadījumā veikt dīzeļģeneratoru ieregulēšanu un darba režīmu ieprogrammēšanu (apkopes laikā, remontā laikā, pēc pasūtītāja ārkārtas izsaukuma) atbilstoši pasūtītāja pārstāvja norādījumiem.

* 1. Izpildītājs sagatavo defektu aprakstu un darba aktu (3.pielikums), ko e-pastā iesniedz pasūtītāja pārstāvim vienas darba dienas laikā saistībā ar veicamiem apkopes vai remonta darbiem, kur norāda paredzamās remontu izmaksas (t.sk. piedāvāto rezerves daļu ražotāju, rezerves daļu nosaukumu un cenu). Darba aktu saskaņo ar pasūtītāju (pasūtītāja pārstāvis apstiprina pa e-pastu) pirms remontdarbu uzsākšanas. Izpildītājs nodrošina remontam nepieciešamo rezerves daļu un materiālu pasūtīšanu bez priekšapmaksas.
  2. Remonta darbu izpildes gaitā izpildītājs informē pasūtītāju par papildus atklātajiem jebkāda veida defektiem, to novēršanai nepieciešamo remonta darbu izmaksām un uzsāk remonta darbus tikai pēc saskaņošanas ar pasūtītāja pārstāvi elektroniski saskaņā ar šo izpildes nosacījumu 4.1.punktu.

5. Pēc pasūtītāja pārstāvja izsaukuma veikt dīzeļģeneratoru avāriju novēršanu, avārijas seku likvidēšanu un darbības atjaunošanu:

* 1. Pakalpojuma izpildes procesā darbu uzsākšanas laikus saskaņot ar pasūtītāja atbildīgo personu;
  2. Reaģēšanas laiks uz pasūtītāja iesniegtiem pieteikumiem – 1 (viena) darba diena (ja ir radušās atkāpes no normāla darba, vai dīzeļģeneratora displejā parādās kļūdas, kuras tieši neietekmē dīzeļģeneratora darbu);
  3. Reaģēšanas laiks avārijas situācijas gadījumā[[1]](#footnote-1) - 2 (divas) stundas no izsaukuma brīža jebkurā diennakts laikā (ja ir būtiskas problēmas, kuras ietekmē dīzeļģeneratora darbu);
  4. Nodrošināt pakalpojumu izpildei nepieciešamo rezerves daļu un materiālu pasūtīšanu un pakalpojuma izpildes pieteikumu pieņemšanu bez priekšapmaksas, kā arī remontā laika radušos filtru, eļļu, akumulatoru un citu nolietoto rezerves daļu un materiālu utilizāciju bez papildu maksas.

*Garantija*

Garantijas nosacījumi ir attiecināmi uz remonta laikā uzstādītām jaunām rezerves daļām (oriģinālām vai analogām), gan arī uz pašiem remonta darbiem (remonta darbu garantija ir jāsaprot tādējādi, ka dīzeļģeneratoram vai tā elementam, kuram veikti remonta darbi, pēc remonta darbiem ir jāstrādā, ja nerodas citi defekti, kas netika remontēti konkrētā remonta laikā).

Izpildītājs nodrošina garantiju uz:

1. remonta un apkopes darbiem[[2]](#footnote-2) – vismaz 6 (seši) mēneši no darbu nodošanas/ pieņemšanas akta abpusējas parakstīšanas dienas.
2. jaunām rezerves daļām (oriģinālām vai analogām) – vismaz 12 (divpadsmit) mēneši vai ilgāk (ja ražotājs noteicis ilgāku termiņu) no darbu nodošanas/pieņemšanas akta abpusējas parakstīšanas dienas.

1. Avārijas situācijas gadījumā (5.3 punkts) piedāvāto rezerves daļu ražotāju, rezerves daļu nosaukumu un cenu var saskaņot telefoniski ar Pasūtītāja personu. Pēc telefoniska saskaņojuma Izpildītājs var veikt avārijas situācijas remontu, lai atjaunotu dīzeļģeneratora darbību. Pabeidzot darbus, Izpildītājs obligāti veic šī pielikuma 4.1 punktā noteiktās darbības. [↑](#footnote-ref-1)
2. Remonta darbi, rezerves daļu uzstādīšana, veiktā apkope utml. [↑](#footnote-ref-2)